Se caută 1.500 de oameni în IT, la un târg de locuri de muncă EconomieTop News by Kristina Reştea 1259

Peste 40 de companii și organizații din IT caută mai mult de 1.500 de colegi noi la un târg de locuri de muncă din Cluj, potrivit organizatorilor. Domeniul are un eveniment dedicat exclusiv: pasionații și specialiștii IT sunt așteptați joi și vineri, 9-10 martie, la Târgul de Cariere în IT care are loc la Sala Polivalentă din Cluj-Napoca.

„Există o cerere mare de IT-iști, atât începători, cât și cu experiență, iar ediția actuală reunește companii locale, naționale și internaționale”, spune Corina Brândușan, PR Managerul Târgului de Cariere (TdC). Accesa are disponibile peste 30 de joburi precum QA Engineer, Java Developer, SharePoint Developer, Linux DevOps, Business Analyst with German. BG Soft caută peste 60 de colaboratori care asigură expertiză tehnică și consultanță la nivel local și global, în timp ce Intacct Development recrutează Software Engineer, Site Operations Engineer, dar are disponibile și internshipuri. Magneti Marelli caută peste 80 de noi colegi, Steelcase angajează printre altele IT CRM Support Engineer, Product Design Engineer, IT Service Desk Analyst, vorbitori de limbi străine, iar Thomsons Online Benefits recrutează la Târgul de Cariere Associate Configuration Specialist, Darwin Support Associate și Client Support Associate. Recrutări fac joi și vineri la TdC și companiile Porsche Engineering, Siemens, Axon Soft, Bertrandt, ERNI Development Center, Flow Traders, Luxoft, RedSharp, Riverbed, Accenture, Banca Transilvania, BRD – Groupe Société Générale, Gameloft, MHP-a Porsche Company, Hanna Instruments sau Telenav, dar și Bosch, unul dintre cei mai importanți investitori străini de la Cluj. În centrul de Cercetare-Dezvoltare din Cluj-Napoca, inginerii lucrează cu tehnologii de ultimă generaţie, spun reprezentanții Bosch. „În domeniul automotive Driver Assistance, se dezvoltă şi se testează software pentru sistemele electrice de direcţie. Prin procesarea digitală a secvenţelor video înregistrate de camerele stereo, dezvoltăm algoritmi pentru detecţia obiectelor, poziţia acestora şi distanţe, respectiv viteze. În Centrul de Analiză utilizăm Big Data şi Data Mining. Aici există posibiltăţi nelimitate de dezvoltare a tehnologiilor dezvoltate pe bază de senzori, care reprezintă viitorul industriei automotizate. Sistemele de servodirecţie asistate electric sunt un alt domeniu de activitate al departamentului. Aici se dezvoltă embedded software pentru ultimele generaţii de sisteme folosite în maşini”, explică cei de la Bosch pentru potențialii candidați la un job.

În cadrul Târgului de Cariere în IT vor avea loc competiții contracronometru și workshopuri. De asemenea, candidații și companiile pot dona pentru a susține domeniul Cercetării. Campania Cutting-Edge Research (CER) își propune să susțină cercetarea în România și să le arate tinerilor că și în țară îți pot construi o carieră de succes. Campania are ca scop strângerea de fonduri pentru organizarea unei școli de vară la care vor participa tineri olimpici la fizică.

Programatorii beneficiază de unele dintre cele mai atractive salarii în România. Potrivit unui studiu Brainspotting, citat de start-up.ro, un software developer junior câștigă de la 1.000 de euro până la 1.500 de euro, la fel ca un full stack developer, iar un specialist în Quality Assurance câștigă 800 – 1.200 de euro. La nivelul middle, salariile ajung spre 2.900 de euro și pleacă de la 2.100 de euro, iar pentru seniorii cu mai mult de patru ani experiență salariile încep de la 3.100 de euro și ajung și la 5.000 de euro pe lună.

În urmă cu doar câteva zile, o companie americană de servicii IT activă în România a anunțat că angajează 100 de specialiști IT în Cluj-Napoca și Timișoara:

Luna trecută, compania americană Crossover a organizat un concurs pentru programatori la Cluj, cu planul de a angaja 100 de persoane pe parcursul acestui an.

Nici un comentariu

Scrie un comentariu